Buster Crabbe

Clarence Linden «Buster» Crabbe II (født 7. februar 1908 i Oakland i California, død 23. april 1983 i Scottsdale i Arizona) var en amerikansk svømmer og skuespiller som deltok i de olympiske leker 1928 i Amsterdam og 1932 i Los Angeles.

Crabbe ble olympisk mester i svømming under OL 1932 i Los Angeles, han vant 400 meter fri.

Fire år tidligere, under sommer-OL 1928 i Amsterdam, kom Crabbe på tredjeplass på 1500 meter fri bak Arne Borg fra Sverige og Boy Charlton fra Australia.

Crabbe medvirket i over 100 filmer, i 1933 hadde han hovedrollen i en Tarzan-film og ellers spilte han i en rekke science fiction-filmer med roller som Lyn Gordon og Buck Rogers. Han medvirket også i mange westernfilmer med rollen som Billy the Kid, en amerikansk lovløs revolvermann.

OL-medaljer 
  1932  Los Angeles - Gull i svømming, 400 meter fri  USA
   1928  Amsterdam - Bronse i svømming, 1500 meter fri  USA

Referanser

Eksterne lenker 
 
 

Skuespillere fra USA
Svømmere fra USA
Olympiske mestere for USA
Olympiske bronsemedaljevinnere for USA
Medaljevinnere under Sommer-OL 1928
Deltakere for USA under Sommer-OL 1928
Svømmere under Sommer-OL 1928
Medaljevinnere under Sommer-OL 1932
Deltakere for USA under Sommer-OL 1932
Svømmere under Sommer-OL 1932
Personer fra Oakland
Olympiske medaljevinnere i svømming